राष्ट्र की पहचान धार्मिकता से, धर्म पर ना हो राजनीति : प्रमाण सागर
भास्कर न्यूज| मदनगंज किशनगढ़
मुनिप्रमाण सागर महाराज ने कहा कि भारत राष्ट्र की पहचान ही धार्मिकता से है। यहां धर्म की राजनीति होनी चाहिए, धर्म पर राजनीति नहीं। हमारी पूजा पद्धति वातावरण को निर्मल बनाती है प्रकृति के अनुकूल चलती है।
सिटी रोड स्थित जैन भवन पर आयोजित पत्रकार वार्ता में मुनि ने कहा कि भारत देश में ही दवा के साथ दुअाओं पर जोर दिया जाता है। राजनीति में धर्म और धर्म पर राजनीति से महाभारत होता है और जहां धर्म की आध्यात्मिक राजनीति हो वहां से महाग्रंथ मर्यादाओं को स्थापित करने वाली श्री रामायण की रचना होती है। समझना मानव समाज को है कि धर्म की राजनीति करना चाहता है या धर्म पर राजनीति। हमें धार्मिक बनना चाहिए, धर्मांध नहीं। जब विचारो में सकारात्मकता आएगी तो सकारात्मक ऊर्जा का महामंडल बनेगा। धर्म में दिखावा तो चल सकता है मगर आडंबर नहीं। बार बार चोला धारण करने से धर्म नहीं चलता। दूसरे के धर्म का अनादर करना स्वधर्म की विवेचना नहीं। दूसरे के धर्म का आदर करना स्वधर्म की महानता है। भारत देश ने सदा से विश्व को यही सिखाया है। मुनिश्री ने पत्रकारो द्वारा पूछे प्रश्न के उत्तर में कहा कि पाश्चात्य से कभी विकास की लाली नहीं निकलती, विकास की लाली के लिए हमें पूरब की ओर ही आना होगा। क्या हाल हो गया हम पूरब की बात करते है और हमारे लोग पश्चिम का अनुसरण। जबकि पश्चिम को सभ्यता संस्कृति की सीख पूरब ने दी। हमें संसार में रहते हुए स्वंय में रहने की कला सीखनी चाहिए। मुनि श्री ने कहा कि जीवन जीना है तो बुराई पाप को दवाई की तरह तथा धर्म काे मीठाई की तरह प्रयोग में लो। जीवन में अतिरिक्त धन का सदप्रयोग करना चाहिए। वासना से भी ज्यादा नशा धन का होता है। मृत्यु की सच्चाई जानने वाले आशक्त नहीं होते। मुनिश्री ने पत्रकारो के प्रश्नो का उत्तर बहुत ही सरल निर्मल शब्दों में दिया। इस दौरान जैन समाज के प्राणेश बज, सुशील अजमेरा, संजय जैन अादि मौजूद रहे।
जैनमुनियों का खरवा में मंगल प्रवेश : खरवा| जैनमुनि सौम्यदर्शन मुनि विराग दर्शन मुनि आए खरवा में जैन स्थानक में व्याख्यान दिए। खरवा जैन संघ के नरेन्द्रपाल पदावत, हीरालाल नाहर, हंसराज नाहर, सुभाष नाहर, अनिल कुमार रांका, अशोक कुमार नाहर, मद्रास के भागचंद आबड, ब्यावर, मसूदा, बिजयनगर, किशनगढ़ संघ के पदाधिकारी ने मुनियों दर्शन कर धर्मलाभ उठाया।
किशनगढ के विकास चारो आेर सुख शांति बनी रहे के लिए जयपुर रोड स्थित आरके कम्युनिटी सेंटर पर रविवार से सिद्धचक्र महामंडल विधान का आयोजन किया जाएगा। सिद्धचक्र महामंडल विधान समिति के प्रसार प्रचार प्रभारी इन्द्रचंद पाटनी संजय जैन ने बताया कि रविवार को सुबह साढे छह बजे सरलीकरण इन्द्र प्रतिष्ठा, सुबह सात बजे घटयात्रा भगवान जिनेन्द्र की पालकी सवारी शोभायात्रा निकाली जाएगी। सकल दिगबंर जैन समाज के प्राणेश जैन सुशील अजमेरा ने बताया कि सुबह पांडाल शुद्धि, ध्वजारोहण, मंडप उद्घाटन, मंडप प्रतिष्ठा, मुनिश्री के प्रवचन, दोपहर 1.30 बजे विधान पूजन, सांय छह बजे आचार्य भक्ति, सवा छह बजे शंका समाधान, सांय सवा सात बजे महाआरती रात्रि आठ बजे सर्वसिद्धिदाय तप संकीर्तन का आयोजन होगा। अध्यक्ष अतुल लुहाडिया ने बताया कि विधान के दौरान प्रतिदिन श्री जी अभिषेक, शांतिधारा, विधान पूजन का अायोजन उपरोक्त क्रम सुबह साढे छह बजे से रात्रि आठ बजे तक चलेगा। 13 मार्च को दोपहर दो बजे श्रीजी की शोभायात्रा निकाली जाएगी।
सिद्धचक्रमहामंडल विधान : मुनिप्रमाण सागर महाराज ने कहा कि सिद्धचक्र विधान में एक साथ पूजन, जप हवन चलता है। सिद्धियो के तय मापदंड में सिद्ध किया जाता है। ताकी समय का चक्र पूरी तरह से इस सिद्धियो को संबल दे और इसके लिए दिब्य शक्तियों का आह्वान कर आभामंडल तैयार किया जाता है। ताकी इसमें भाग लेने वालो का हर प्रकार के बूरे कर्मो का शमन हो जाता है। मुनि श्री ने बताया कि यह जैन धर्म का सबसे बड़ा विधान है। किशनगढ़ में पहली बार संस्कृत भाषा में मंत्रोचारित कर पूजन, जप तप सहित हवन किया जाएगा। मुख्य ध्येय केवल किशनगढ़ अपितु संपूर्ण मानव जगत का विकास चहुओर से करना सुख समृद्धि की कामना है। इसमें उत्तरोत्तर विकास होता है। विधान पूजन में 8, 16, 32, 64, 128, 256, 572, 1024 अर्ध्य सर्मिपित किए जाएगें। उत्तरोत्तर वृद्धि होती है। मुनि श्री ने बताया कि इस विधान का आयोजन श्रीपाल राजा की रानी मैना सुंदरी ने अपने पति को कोढ से मुक्त करने के लिए कराया था। विधान से सकारात्मक उर्जा का विकास विधान में भाग लेने वालो में होता है। किशनगढ़ में दो बार विधान का आयोजन हुआ है। मगर दोनो बार हिन्दी में हुआ। पहली बार विधान का आयोजन संस्कृत में हो रहा है। यह विधान फाल्गुन, आषाढ कार्तिक मास में ही अष्टानिधान योग से मनाया जाता है
hin_Deva bho_Deva hin_Deva hin_Deva bho_Deva hin_Deva hin_Deva